stanford-oval/wikipedia huggingface dataset:
Siluro San Bartolomeo
Aiheesta muualla

Bagnasco, Erminio: Italian Assault Craft 1940-1945: Human Torpedoes and other Special Attack Weapons.  Seaforth Publishing, 2023.  ISBN 978-1-3990-5608-3.  (englanniksi)
Shiv (DC Comics)

| Shiv |
| --- | --- |
Luoja(t):  Geoff Johns Lee Moder
Kustantamo:  DC Comics
Ensiesiintyminen:  Stars and S.T.R.I.P.E. nro 1 (heinäkuu 1999)
Henkilötiedot
Oikea nimi:  Cynthia Burman
Status:  Aktiivinen
Pituus:  165 cm
Paino:  52 kg
Ryhmäsidokset:  Epäoikeuden Yhteiskunta
Edelliset ryhmäsidokset:  Oikeuden Yhteiskunta
Henkilöllisyydet:  Cindy Burman, Cynthia Ito
Voimat:  Katso
Suhteet
Sukulaiset:  Suzanne Ito (äiti, kuollut), Shiro Ito (isä, kuollut), Bobbie Burman (äitipuoli, kuollut)
Cynthia Burman, joka tunnetaan paremmin nimellä Shiv on Geoff Johnsin ja Lee Moderin luoma supersankari, joka esiintyy DC Comicsin julkaisemissa amerikkalaisissa sarjakuvakirjoissa. Cindy on sotarikollisen ja superpahis Shiro Iton, a.k.a Dragon Kingin tytär. Cindyllä oli kaunaa Stargirlia eli Courtney Whitmorea vastaan. Hän oli myös Johnny Sorrowin perustaman Injustice Societyn jäsen.
Kuvitteellinen henkilöhistoria

Cynthia ”Cindy” Ito syntyi tohtori Shiro Itolle ja hänen ensimmäiselle vaimolleen Suzanne Itolle Blue Valleyssa, Nebraskassa. Shiro yritti tehdä Cindyllä kokeita, jotka muuttaisivat häntä fyysisesti ja emotionaalisesti. Välttääkseen lisävamman tyttärelleen Suzanne otti Cindyn ja pakeni Blue Valleysta. Lopulta he asettuivat Farmersvilleen, Kaliforniaan. Pelokas Cindy oli huolissaan siitä, että hänen isänsä löytäisi hänet, vaikka Suzanne vakuutti, että he olivat turvassa. Samana iltana Dragon King palasi ja vei Cindyn ja Suzannen takaisin Blue Valleyyn, jossa hän aloitti kokeilunsa. Hän aloitti asettamalla terät tyttärensä ranteisiinsa, mikä antoi hänelle mahdollisuuden tehdä korjaamatonta vahinkoa ympärillään oleville. Hän varttui opiskellessaan kemiaa ja kehittyi hyvin fyysisesti, henkisesti ja koulutuksessaan.
Kun Cindy oli kolmannella luokalla, hän menetti voimiensa hallinnan ja murhasi vahingossa Suzannen. Cindy oli järkyttynyt menetyksestä, josta Dragon King syytti häntä. Ensimmäisenä päivänään neljännellä luokalla Cindy puhui luokassaan äitinsä kuolemasta ja totesi vain, ettei hän kuitenkaan pitänyt äidistään. Tämän jälkeen hänen isänsä haki Cindylle uutta hoitajaa, mutta ensimmäinen nainen ei selvinnyt tuntemattomista syistä. Sitten hän kidnappasi Bobbie Burmanin ja teki hänestä Cindyn hoitajan ja julkisen äitipuolen, jolloin Cindy vaihtoi sukunimensä Burmaniksi. Äitinsä kuoleman jälkeen Cindyn persoonallisuus alkoi muuttua viskoosimmaksi ja ovelammaksi nuoreksi tytöksi. Hänestä tuli koulun ilkein tyttö neljännellä luokalla, ja hän jatkoi tyrannimaista hallintoaan pitkälle Blue Valley High Schoolin vuosiin.
Vuoteen 2018 mennessä Cindy oli päächeerleader, suosittujen tyttöjen paras ystävä, ja hänellä näytti olevan kaikki mitä toivoa saattoi. Hän vastusti Yolanda Montezia oppilaskunnan puheenjohtajaksi mutta oli kateellinen Yolandan suhteesta Henry King Jr.:n kanssa. Hänen isänsä antoi hänelle myös tehtävän päästä lähelle Henryä nähdäkseen, osoittiko hän isänsä kaltaisia ​​telekineettisiä voimia. Eräänä päivänä hän näki Henryn näyttävän ystävilleen yläosattomia kuvia, jotka Yolanda oli lähettänyt hänelle edellisenä iltana. Cindy nappasi puhelimen Henryn käsistä ja näki kuvat, vaikka Henry otti puhelimen nopeasti takaisin. Vaaleissa Cindy lähetti kuvat koko opiskelijakunnalle ja tiedekunnalle. Hän nöyryytti Yolandaa ja pakotti eron hänen ja Henryn välillä. Cindy alkoi sittemmin heti seurustella Henryn kanssa.
Muussa mediassa

Cindy Burmania esittää Meg DeLacy CWn supersankari sarjassa Stargirl. Sarjassa Cindy yritti seurata isänsä jalanjälkiä ja toimi aluksi Stargirlin vihollisena, mutta hänestä tuli myöhemmin Courtneyn ja muiden JSAn jäsenten ystävä, sekä JSAn jäsen. Hänet tunnettiin myöhemmin lempinimellä Dragon Queen.
Riikka Lehtonen

| Riikka Lehtonen |
| --- | --- |

Henkilötiedot
Koko nimi:  Riikka Lehtonen
Syntynyt: 24. heinäkuuta 1979 (ikä 45) Kangasala, Suomi
Kansalaisuus:   Suomi
Lentopalloilija
Pituus:  181 cm
Nyk. joukkue:   Igtisadchi Baku
Sarja:  Azerbaidžanin superliiga
Pelaajaura
Ammattilaisjoukkueet
1995–1998   1998–1999   1999–2001   2001–2004   2004–2005   2005–2006   2006–2007   2007–2008   2008   2008–2009   2009–2010   2010–2011   2011–2012   2012   2012–2013   2013:   Oriveden Ponnistus  Euran Raiku  La Rochette Volley  RC Cannes  Vicenza Volley  Volley Bergamo  NEC Red Rockets  VakıfBank Güneş Sigorta  Minerva Volley Pavia  Olympiakos SC  Pallavolo Sirio Perugia  Igtisadchi Baku  Rebecchi Piacenza  Crema Volley  LP Kangasala  Azerrail Baku
Maajoukkueet
1996–2010:   Suomi
Ottelut:  111
Riikka Hannele Lehtonen (s. 24. heinäkuuta 1979 Kangasala) on suomalainen entinen lentopalloilija ja rantalentopalloilija. Hän on kaikkien aikojen menestynein suomalainen lentopalloilija. Lehtonen voitti lentopallourallaan muun muassa lentopallon Mestareiden liigan sekä neljän eri maan mestaruuden. Hän pelasi naisten maajoukkueessa 111 maaottelua vuosina 1996–2010.
Viimeiset vuodet Lehtonen on keskittynyt täysipäiväisesti rantalentopalloiluun ja jättänyt lentopallokentät taakseen. Yhdessä parinsa Taru Lahti-Liukkosen kanssa hän on kiertänyt beach volleyn maailmankiertuetta, jossa he ovat rikkoneet Nyströmin sisarusten tekemiä suomalaisen rantalentopalloilun kaikkien aikojen rajapyykkejä.
Syyskuussa 2015 Lehtonen ja Lahti tekivät silloista suomalaista beach volley -historiaa saavuttamalla historian parhaimman suomalaissijoituksen World Tourilla ollen neljäs. Toukokuussa 2016 pari nousi kautta aikain ensimmäisinä suomalaispelaajina maailmankiertueen palkintopallille, toiseksi. Kaksikon tavoitteena oli pelata Rion olympialaisissa 2016, mutta ratkaisevissa turnauksissa koetut tappiot katkaisivat tien Rioon.
Lokakuussa 2021 Lehtonen ilmoitti ammattilaisurheilun olevan omalta kohdaltaan ohi.
Ura > Kotimainen lentopalloliiga

Lehtonen aloitti pääsarjauransa Oriveden Ponnistuksessa, lentopallon SM-liigassa kaudella 1996-1997 vasta 17-vuotiaana. Heti ensimmäisellä kaudellaan hän voitti Suomen mestaruuden sekä Suomen Cupin kultaa Ponnistuksen väreissä. Lehtonen valittiin lentopalloliigan tähdistöjoukkueeseen historian nuorimpana pelaajana ja samalla vuoden tulokkaaksi SM-liigassa.
Lehtonen jatkoi Orivedellä myös seuraavalla kaudella ja eteni joukkueensa kanssa aina loppuotteluihin asti. Tällä kertaa joukkue ja Lehtonen joutuivat kuitenkin tyytymään hopeisiin mitaleihin. Kauden aikana OrPo voitti Suomen Cupin.
Kaksi vuotta Orivedellä vietettyään Lehtonen siirtyi Euran Raikuun pelaamaan. Eurassa suomalaislahjakkuus jatkoi hyviä edesottamuksia: hän voitti jo uransa kolmannen SM-mitalinsa vasta 19-vuotiaana, kun Eura valloitti Suomen mestaruuden sekä Suomen Cupin. Lehtonen valittiin kauden jälkeen liigan tähdistökentälliseen.
Kolme kautta SM-liigassa vietettyään Lehtonen siirtyi ammattilaiseksi Eurooppaan, Ranskaan.
Ura > Ranskan lentopalloliiga

20-vuotias Lehtonen jatkoi mitaliputkeaan Ranskan  pääsarjassa: hän voitti heti uransa ensimmäisellä ammattilaiskaudella La Rochetten riveissä pronssia Pro A-liigassa. Myös seuraavalla kaudella Lehtosen mitaliputki sai jatkoa, kun La Rochette oli jälleen pronssilla. Kaksi vuotta La Rochetessa vietettyään Lehtonen siirtyi suurseura Cannesin riveihin.
Cannesissa Lehtonen voitti ensimmäisellä kaudellaan Ranskan liigan mestaruuden ja sijoittui Cupissa hopealle. Kauden kruununa oli lentopallon arvostetuimman seurajoukkuekilpailun Mestareiden liigan voitto. Lehtosesta tuli samalla historian ensimmäinen suomalainen Mestareiden liigan voittaja.
Suomalaistähden ja Cannesin lento jatkui myös seuraavalla kaudella, kun joukkue voitti jälleen kaiken, mitä heille oli tarjolla: lentopallon Mestareiden liigan, Ranskan liigan ja Ranskan cupin.
Kahden unelmakauden jälkeen kaudella 2004 Lehtonen joutui tyytymään Ranskan liigan voittoon sekä cup-kultaan. Tällä kertaa Mestareiden Liigassa joukkue saavutti pronssimitalit.
Kolmen vuoden jälkeen Ranskassa Lehtonen halusi uralleen uusia haasteita ja torjui Cannesin sopimuksen, ja lähti Italian A1-liigaan pelaamaan Vicenzan joukkueeseen.
Ura > Italian lentopalloliiga

Vicenzassa ensimmäisellä kaudella Lehtosen mitaliputki katkesi, kun joukkue ei voittanut mitalin mitalia. Lehtonen vaihtoi kauden jälkeen seuraa suurseura Bergamoon. Bergamossa Lehtonen pääsi jälleen mestaruuksien makuun, kun hän voitti historian ensimmäisenä ja tähän mennessä ainoana suomalaisena naislentopalloilijana Italian A1-liigan. Samalla kaudella hän pääsi nostamaan Italian SuperCupin pokaalin ilmaan ja pokkaamaan Mestareiden liigan pronssit tililleen. Lehtonen ehti käydä samalla kaudella myös pokkaamassa Malediivien maanmestaruuden. Kolme vuotta Italiassa vietettyään Lehtonen siirtyi kautta aikojen toisena suomalaisena lentopalloilijana Japanin liigaan pelaamaan.
Ura > Japanin lentopalloliiga

Lehtosen uusi seura Japanissa oli suurkaupunki Tokiossa. Japanin yhden ulkomaalaispelaajan kiintiö on tehnyt joukkueisiin pääsemisen todella hankalaksi, joten yleispelaajan aluevaltaus oli merkittävä Lehtoselle. Japanissa Lehtonen joutui kokemaan hurjan kulttuurin muutoksen. Joukkue harjoitteli yli kuusi tuntia päivässä, kun eurooppalaiset huippuseurat harjoittevat selvästi vähemmän, mutta laadukkaammin. Lisää ongelmia Lehtoselle toi muiden pelaajien englannin osaamattomuus. Lehtonen tarvitsi tulkkia pukuhuoneissa sekä harjoituksissa koko ajan. Lehtonen oli alkuvaikeuksista huolimatta joukkueensa johtopelaaja läpi kauden. Lopulta Tokion joukkue sijoittui liigassa 5. sijalle. Vuoden Japanissa oltuaan Lehtonen teki sopimuksen Eurooppaan, Turkkiin. Istanbulin huippujoukkue on Lehtosen uusi seura 2007-2008 kaudelle.
Ura > Turkin lentopalloliiga

Riikka Lehtosen vatsalihas revähti juuri ennen kauden alkua istanbulilaisseuran harjoituksissa, minkä takia hän on joutui jättämään alkukauden avausottelut väliin. Vakifbank Günes sai Lehtosen viimein kentälle marraskuun lopussa, kun Lehtonen pelasi vastaanottajana takakenttäkierrokset rasittamatta vatsalihastaan. Lehtonen teki viimein kunnollisen paluun kentille, kun hän pääsi kentälle Euroopan cupin ottelussa. Hän pelasi sataprosenttisin tehoin, ja teki loistavan paluun takaisin kentille.
Lehtosen Vakifbank Günes eteni lopulta Euroopan Challenge cupin finaaliturnaukseen, jonka se voitti lopulta. Lehtonen valittiin Challenge Cupin parhaimmaksi hyökkääjäksi. Challenge Cupin lopputurnauksen jälkeen Turkin liigassa Lehtosen Vakifbankin otteet jäivät huonoiksi. Runkosarjan voittanut joukkue lähti välieriin suursuosikkina, mutta hävisi yllättäen 2-1 ottelusarjan. Lehtosen mielestä joukkueesta ei löytynyt tarpeeksi intohimoa voittamiseen.
Ura > Kreikan lentopalloliiga

Turkissa pelatun kauden jälkeen Lehtosen kysyntä oli kovaa ympäri maailmaa. Hänelle tarjottiin sopimuksia Venäjän, Brasilian, Etelä-Korean sekä Kreikan lisäksi myös Italiasta. Hän aloitti kauden 2008–2009 Italiassa Riso Scotti Pavian joukkueessa, mutta joulukuussa 2008 hän siirtyi Kreikkaan Olympiakosin joukkueeseen. Lehtonen pelasi kauden 2009-10 aikana molempien liigojen tähdistöotteluissa.
Ura > Italian lentopalloliiga

Kaudeksi 2009-2010 Lehtonen palasi jälleen Italiaan tehtyään yhden kauden mittaisen sopimuksen Perugian kanssa. Kaudella 2010-11 Lehtonen debytoi ensimmäisenä suomalaisurheilijana, joka edusti Azerbaizanissa urheiluseuraa. Hän esiintyi Igtissadchi Bakun joukkueessa.
Rantalentopallo

Nuoruusvuosinaan Lehtonen pelasi lentopallon lisäksi rantalentopalloa. Sittemmin aikuisten sarjoissa hän esiintyi vuosikymmenen ajan kesän SM-kiertueella siitäkin huolimatta, että hän pelasi lentopalloammattilaisena ulkomailla jo vuodesta 1999 alkaen. Hän voitti vuonna 1997 uransa ensimmäisen SM-kullan yhdessä Saara Loikkasen kanssa. Vuotta myöhemmin pari uusi mestaruutensa. Kausilla 1999–2001 Lehtonen saavutti kahdesti SM-kultaa ja kerran SM-pronssia Sirpa Lehtimäen parina. Hänet valittiin lisäksi kauden 2000 vuoden naisrantalentopalloilijaksi. Rantalentiskauden 2001 jälkeen Lehtonen päätti keskittyä lentopalloon.
Lehtonen palasi takaisin beach volley -kentille kesäksi 2005 ja voitti Annika Haapalan kanssa SM-pronssia. Pari jatkoi yhteistyötään ja saavutti kesällä 2006 SM-hopeaa. Finaalissa alle 23-vuotiaiden EM-kullan voittaneet Emilia ja Erika Nyström voittivat Lehtosen ja Hurtamon (o.s. Haapala). Kesän 2007 Lehtonen pelasi yhdessä Tanja Eteläahon kanssa. Pari voitti SM-kullan ja osallistui Suomessa, Maarianhaminassa, järjestetyn maailmankiertueen osakilpailun pääsarjaan.
Riikka Lehtonen pelasi ensimmäisen kerran yhdessä 13 vuotta häntä nuoremman Taru Lahden kanssa vuonna 2009. Lahti oli tuolloin vasta 16-vuotias. Vuonna 2012 he voittivat rantalentopallon SM-kultaa kaatamalla lajia pitkään Suomessa hallinneet ja maailmankiertuetta kiertäneet Nyströmin kaksoset SM-finaalissa. SM-kullan myötä sinetöityi tavoite pelata Rion vuoden 2016 kesäolympialaisissa.
Olympiaprojektin alku oli vaikea. Lehtonen kävi vuoden 2012 ja 2013 aikana läpi kaksi suurta polvileikkausta ja kyynärpääleikkausta. Koko Lehtosen ura oli katkolla kevättalvella 2013. Lehtosella oli kolme vaihtoehtoa: lentopallouran jatko, lajivaihto rantalentopalloon ja peliuran lopettaminen kokonaan. Hän päätyi keskimmäiseen: 14 vuotta kestänyt ammattilaislentopalloura, ja kautta aikain menestynein suomalaislentopalloilija alkoi keskittyä täysipainoisesti sydäntalvella 2014 rantalentopalloon.
Lehtonen ja Lahti keräsivät beach volley -kauden 2014 aikana rankingpisteitä useissa alemman tason kansainvälisissä turnauksista, joiden avulla he nousivat ylempiin, kovatasoisempiin major- ja grand slam -tason turnauksien karsintoihin ja niiden kautta pääsarjaan. Syyskuussa 2015 kaksikko teki suomalaista beach volley historiaa yltämällä kautta aikain parhaaseen sijoitukseen, neljänneksi, lajin maailmankiertueella. Toukokuussa 2016 Lehtonen ja Lahti kiipesivät ensimmäisenä suomalaisparina palkintokorokkeelle FIVB:n World Tourilla, kun he olivat toisia Antalyan World Tourin turnauksessa. Lehtosen ja Lahden palkintopotti kasvoi noin 30 000 euroon kaudella 2016 ja parhaimmillaan he olivat 12. sijalla rankingissa. Menestyksestä huolimatta he eivät selviytyneet Rion kesäolympialaisiin, joka oli kaksikon päätavoite. Tavoitteen kariutuminen on saanut Lehtosen miettimään uransa jatkoa. Kaksikko selvisi MM-kilpailuihin ensimmäisen kerran vuonna 2017.
Lehtonen oli parinsa Niina Ahtiaisen kanssa 9:s EM-kisoissa 2018 Hollannissa.
Saavutukset lentopallossa

Henkilökohtaiset:
Vuoden tulokas 1997
Vuoden naislentopalloilija 2001-2006
Vuoden lentopalloilija 2000, 2002, 2003 & 2006
Challenge cupin paras hyökkääjä 2008
Muut saavutukset
Mestareiden Liigan voitto 2002 ja 2003
Mestareiden Liigan pronssia 2004 ja 2006
Ranskan Liigan voitto 2002, 2003 ja 2004
Kreikan liigan hopea 2009
Ranskan Liigan pronssia  2000, 2001
Ranskan Cup-kultaa 2003, 2004
Ranskan Cupin hopea 2002
Italian Liigan voitto 2006
Italian Super Cupin voitto 2006
Malediivien mestaruus 2006
Suomenmestaruus 1997 ja 1999
SM-hopea 1998
Suomen Cupin voitto 1997, 1998, 1999 ja 2013
Saavutukset beach volleyssa

Henkilökohtaiset:
Vuoden naispelaaja 2000
Parinsa kanssa:
SM-kulta 1997, 1998, 1999, 2000, 2007, 2011, 2012, 2015, 2016 2018, 2019, 2020
SM-hopea 2006, 2009
SM-pronssi 2001, 2005
Riikka Lehtonen (kesk.) vastaanottamassa
Lehtonen maailmankiertueella 2007.
Salainen valtakunta

| Salainen valtakunta> Epic |
| --- | --- |

Ohjaaja:  Chris Wedge
Käsikirjoittaja:   William Joyce  James V. Hart  Chris Wedge 
Tuottaja:   Lori Forte  Jerry Davis 
Säveltäjä:  Danny Elfman
Leikkaaja:   Andy Keir  Tim Nordquist 
Pääosat:   Colin Farrell  Josh Hutcherson  Amanda Seyfried  Christoph Waltz  Aziz Ansari  Chris O'Dowd  Pitbull  Jason Sudeikis  Steven Tyler  Beyoncé Knowles 
Valmistustiedot
Valmistusmaa:  Yhdysvallat
Tuotantoyhtiö:  Blue Sky Studios
Levittäjä:  InterCom Netflix Disney+ 20th Century Studios
Ensi-ilta:  24. toukokuuta 2013
Kesto:  1h 38 min
Alkuperäiskieli:  englanti
Budjetti:  93 000 000 dollaria
Tuotto:  267 889 722 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Salainen valtakunta (engl. Epic) on Blue Sky Studiosin tekemä animaatioelokuva. Se sai ensi-iltansa toukokuussa 2013.
Äänirooleissa

| 0 | 1 | 2 |
| --- | --- | --- |
| Alkuperäinen ääninäyttelijä | Suomenkielinen ääninäyttelijä | Rooli |
| Amanda Seyfried | Heljä Heikkinen | Mary ”MK” Katherine |
| Josh Hutcherson | Antti L. J. Pääkkönen | Nod |
| Colin Farrell  | Tuukka Leppänen | Ronin |
| Jason Sudeikis | Antti Pääkkönen | Bomba, MK:n isä |
| Aziz Ansari | Riku Nieminen | Möykkä |
| Chris O’Dowd | Aku Hirviniemi | Öykkä |
| Steven Tyler | Heikki Kujanpää | Nim Galuu |
| Christoph Waltz | Juhani Rajalin | Mandrake |
| Beyoncé Knowles | Rinna Paatso | Kuningatar Tara |
| Pitbull | Joonas Saartamo | Bufo |
| Blake Anderson | Petrus Kähkönen | Dagda |
Lisäksi muissa rooleissa Ella Pyhältö, Kari Tamminen, Mathilda Leppälahti, Samuel Motsakov, Vaula Hyry, Anu Ahonen, Markus Degerman, Ralf Öhberg, Magnus Axberg, Annamari Metsävainio, Jaana Hovinen ja Hans Halmari.
Suomenkielinen toteutus

Käännös: Marko Hartama
Käännöksen muokkaus: Annamari Metsävainio
Ohjaus: Markus Degerman
Laulun Ohjaus: Markus Degerman
Äänitys: Markus Degerman
Tuottaja: Jaana Hovinen
Miksaus: Deluxe
Studio: Tuotantotalo Werne Oy/Eurotroll AB
Kappaleen "Kaikki on okei" suomenkielisen version esittää Heikki Kujanpää, taustoissa Katja Aakkula, Katja Sirkiä sekä Inna Vintturi.
Aiheesta muualla > Arvostelut

Metsätähti, Heli: Salainen valtakunta Episodi.fi.  24.5.2013.
Heiskanen, Outi: Salainen valtakunta MTVuutiset.fi.  24.5.2013.
Blue Sky Studios
| --- | --- |
Pitkät elokuvat: Ice Age – jäätikön sankarit (2002) •  Robots (2005) •  Ice Age 2 – Jäätikkö sulaa (2006) •  Horton (2008) •  Ice Age 3: Dinosaurusten aika (2009) •  Rio (2011) •  Ice Age 4: Mannerten mullistus (2012) •  Salainen valtakunta (2013) •  Rio 2 (2014) •  Tenavat-elokuva (2015) •  Ice Age 5: Törmäyskurssilla (2016) •  Ferdinand (2017) •  Vakoojat valepuvuissa (2019) 
Lyhytelokuvat: Bunny (1998) •  Gone Nutty (2002) •  Aunt Fanny's Tour of Booty (2005) •  No Time for Nuts (2006) •  Surviving Sid (2008) •  Scrat's Continental Crack-up (2010) 
Osuudet muissa elokuvissa: Joen kämppä (1996) •  Henkimaailman hommia (1997) •   Alien – ylösnousemus (1997) •  Star Trek – kapina (1998) •  Jeesuksen poika (1999) •  Titan A.E. (2000)
Sara Bernat

Sara Bernat (s. 8. maaliskuuta 1976) on espanjalainen pornonäyttelijä. Hänen aktiivinen uransa kesti vuodesta 1997 vuoteen 2003. Hänet palkittiin FICEB:n parhaan espanjalaisen naisnäyttelijän Ninfa-palkinnolla vuonna 2000. Hän oli myös ehdolla AVN-palkinnon saajaksi vuonna 2002 parhaasta ryhmäseksikohtauksesta videolla.
Aiheesta muualla

Sara Bernat Internet Movie Databasessa. (englanniksi)
Shenandoahin armeija (Konfederaatio)

| Shenandoahin armeija |
| --- | --- |
 Joseph E. Johnston
Toiminnassa:  toukokuu-heinäkuu 1861
Valtio:   Konfederaatio
Puolustushaarat:  Armeija
Sodat ja taistelut:  Hoke's Run Bull Run (1.)
Komentajat
Tunnettuja komentajia:  Joseph E. Johnston
Shenandoahin armeija (engl. Army of the Shenandoah oli Konfederaation armeija Yhdysvaltain sisällissodassa. Armeija oli toiminnassa vain muutaman kuukauden ajan vuonna 1861, jolloin sen komentajana toimi Joseph E. Johnston. Se perustettiin alun perin suojamaan Virginiassa sijainnutta Shenandoahin laaksoa. Shenandoahin armeija osallistui vain yhteen suureen taisteluun, Bull Runin taisteluun, minkä jälkeen se sulautettiin Potomacin armeijaan.
Skiptvetin kirkko

| Skiptvetin kirkko Skiptvet kirke |
| --- | --- |
 Kirkko vuonna 2005.
Sijainti:  Skiptvet, Norja
Kirkkokunta:  Norjan kirkko
Hiippakunta:  Borgin hiippakunta
Rakentamisvuosi:  n. 1200
Materiaali:  kivi
Istumapaikkoja:  250
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Skiptvetin kirkko (norj. Skiptvet kirke) on Skiptvetin kunnassa Østfoldin läänissä Norjassa sijaitseva kivinen pitkäkirkko noin vuodelta 1200.
Aiheesta muualla

Kuvia tai muita tiedostoja aiheesta Skiptvetin kirkko Wikimedia Commonsissa
Shiv Sena

| Shiv Sena> शिवसेना |
| --- | --- |
  
Perustettu:  1966
Puheenjohtaja:  Eknath Shinde
Ideologia:  hindunationalismi
Poliittinen kirjo:  äärioikeisto
Äänenkannattaja:  Saamana
Lok Sabha:  18 / 545
Rajya Sabha:  3 / 245
Naisjärjestö:  Shiv Sena Mahila Aghadi
Nuorisojärjestö:  Yuva Sena
Kotisivu:  shivsena.org
Infobox OKNimi-testi OK: 
Shiv Sena (marathiksi शिवसेना, Śiv Senā, Shivajin armeija) on intialainen äärioikeistolainen puolue, jonka perusti poliittisia pilapiirroksia työkseen tehnyt Bal Thackeray vuonna 1966. Puolue perustettiin marathien etua ajavaksi alueelliseksi puolueeksi Maharashtran osavaltioon, joka koki 60-luvulla paljon muuttoliikettä muiden Intian kansojen keskuudesta. Vuonna 1984 puolue otti hindunationalismin entistä merkittävämmäksi osaksi puoluetta, osana suunnitelmaa laajentua Maharashtran ja marathien asuma-alueen ulkopuolelle.
1980-luvulla puolue liittoutui hindunationalistisen Intian kansanpuolueen (BJP) kanssa ja puolueet ovat usein tehneet yhteistyötä. Shiv Senan ja BJP:n liitto on toisinaan kuitenkin kariutunut puolueiden väliseen valtataisteluun. Puolueet hallitsivat Suur-Mumbain kuntayhtymää yhdessä Shiv Senan johdolla vuodesta 1997 alkaen, kunnes BJP vaati vuonna 2017 enemmistöä kuntavaalien vaalipiireistä. Shiv Sena ei suostunut jakamaan Intian rikkaimman kuntayhtymän paikkoja BJP:n haluamalla tavalla, mikä sai molemmat osallistumaan itsenäisesti. Puolueiden voimasuhteet muuttuivat vuonna 2014, jolloin BJP saavutti suuren voiton parlamenttivaaleissa Shiv Senan jäädessä maharashtralaiseksi puolueeksi. Vuonna 2019 Shiv Sena ja BJP riitautuivat Maharashtran pääministerinpaikasta, jonka Shiv Sena olisi halunnut molempien puolueiden jakavan yhdessä kahteen 2,5 vuoden mittaiseen kauteen. BJP ei suostunut ehdotukseen, minkä vuoksi Shiv Sena muodosti osavaltiohallituksen yhdessä kongressipuolueen ja NCP:n kanssa. Riidan seurauksena Modin toisen hallituksen ainoa Shiv Senaa edustava ministeri Arvind Sawant erosi tehtävästään ja Maharashtran pääministeriksi valittiin Shiv Senan puheenjohtaja Uddhav Thackeray.
Puolueen nykyinen puheenjohtaja Uddhav Thackeray on puolueen perustaja Bal Thackerayn poika.
Vaalimenestys Intian parlamenttivaaleissa

| Vuosi | Edustajat | Äänet | Viite |
| --- | --- | --- | --- |
| 1971 | 0 / 545 |  ?% |  |
| 1980 | 0 / 545 | 0,07% |  |
| 1989 | 1 / 545 | 0,11% |  |
| 1991 | 4 / 545 | 0,80% |  |
| 1996 | 15 / 545 | 1,49% |  |
| 1998 | 6 / 545 | 1,77% |  |
| 1999 | 15 / 545 | 1,56% |  |
| 2004 | 12 / 545 | 1,81% |  |
| 2009 | 11 / 545 |  ?% |  |
| 2014 | 18 / 545 |  ?% |  |
| 2019 | 18 / 545 |  ?% |  |
Aiheesta muualla

Kuvia tai muita tiedostoja aiheesta Shiv Sena Wikimedia Commonsissa
Puolueen kotisivut
Skippy (televisiosarja)

Skippy (engl. Skippy the Bush Kangaroo) on australialainen televisiosarja, joka kertoo villin kengurun Skippyn ja Sonny-nimisen pojan ystävyydestä. 1960-luvun menestyssarjaa esitettiin yli 80 maassa. Päähenkilöä, Sonny Hammondia näytteli Gary Pankhurst. Tunnussävelmän sävelsi Eric Jupp.
Suomessa sarja alkoi YLE TV1:ltä tammikuussa 1968 nimellä Kenguru ja poika. Sarja alkoi uudelleen TV2:lla tammikuussa 1970, tällä kertaa nimellä Skippy. Ruotsissa sarjaa ei esitetty, sillä psykologit katsoivat olevan lapsille vahingollista, että sarjassa annettiin ymmärtää eläinten osaavan puhua.
Televisiosarjassa Skippyä esitti ainakin yhdeksän eri kenguruyksilöä. Skippy on naaraskenguru, minkä voi päätellä siitä, että Skippyllä on pussieläinnaaraille ominainen pussi. Skippy-kengurulla on televisiosarjassa kyky kommunikoida ihmisten kanssa ja tehdä muitakin sellaisia asioita, joita luonnonvaraiset kengurut eivät tee, kuten soittaa pianoa ja rumpuja, käyttää radiota, solmia ja avata solmuja, huijata rikollisia ja pelastaa luonnossa liikkujia.
Aiheesta muualla

Skippy the Bush Kangaroo theme song Skippy-ohjelman tunnusmusiikki